Huawei Mate 40 Pro er ny nummer 1 hos DxOMark

Huawei har fat i den lange ende, når det handler om kamerakvaliteten på deres mobiltelefoner. Det sættes der en tyk streg under med DxOMarks omfattende test af kineserne seneste topmodel, Huawei Mate 40 Pro, der blev lanceret i sidste uge. Telefonen placerer sig på toppen af listen over de bedste mobilkameraer lige nu.

Med den nye hæder besætter Huawei fire af pladserne på Top 10 over de bedste kameramobiltelefoner hos DxOMark. Kinesiske firmaer dominerer i det hele taget listen – Samsung og Apple må tage til takke med henholdsvis syvende- og niendepladsen.

DxOMark har givet Mate 40 Pro en overordnet score på 136 point, hvilket er tre point mere end nummer to, der Xiaomi Mi 10 Ultra – og fire point højere end Huawei P40 Pro. Også når det kommer til selfiekameraet ligger Mate 40 Pro i top med 104 point. Her er top 10-listen:

# | Telefon | Kamera | Selfie
1 | Huawei Mate 40 Pro | 136 | 104
2 | Xiaomi Mi 10 Ultra | 133 | –
3 | Huawei P40 Pro | 132 | 103
4 | Xiaomi Mi 10 Pro | 128 | 83
5 | Vivo X50 Pro+ | 127 | –
6 | Oppo Find X2 Pro | 126 | 72
7 | Samsung Galaxy S20 Ultra | 126 | 100
8 | Honor 30 Pro+ | 125 | –
9 | Apple iPhone 11 Pro Max | 124 | 92
10 | Huawei Mate 30 Pro | 123 | 84

Kilde: DxOMark

På trods af, at den ikke har optisk billedstabilisering mener DxOMark, at Mate 40 Pro overgår P40 Pro i dynamisk rækkevidde og at den klarer sig rigtig godt i dårlig belysning. En ting, der fremhæves, er kameraets evne til reduceret forvrængning, når ultra-vidvinklen bruges.

DxOMark fremhæver også zoom-funktionen på kameraet, der giver gode detaljeringsniveauer på tværs af zoom-niveauer. Dog med det forbehold, at tele-zoomen lejlighedsvis er ude af fokus.

Herover DxOMarks bedømmelse af Huawei Mate 40 Pro. Vil du dykke længere ned i anmeldelsen, kan du finde den her.

Huawei Mate 40 Pro er ny nummer 1 hos DxOMark